


Þór og Hamar 


Framhald af 1. síðu. 


bagga og valið kafla til birtingar, 
t. d. um álit skáldsins á íhaldinu 
eða heiðarleik Morgunblaðsins. 

Þá er birt löng pólitísk æsinga- 
"og blekkingaræða eftir Bjarna 
Ben, og getur ekki talizt smekk- 
legt að birta slíkan þvætting í 
jólablaði, 

Fáeinar línur hafa íhaldsmenn 
hér fært í letur, Er það endursögn 
á því sem útvarpið. sagði um 
fréttaflutning sinn fyrir aldar- 
fjórðungi og annað álíka frum- 
legt. 

Þetta mun vera eina tölublað 
Þórs á liðnu ári og hefði íhalds- 
mönnum áreiðanlega verið sæmra 
að gefa ekkert blað út á árinu. 

Hamar kom út rétt fyrir ára- 
mótin og er það talið 6. tbl. ár- 
gangsins. (Hvar eru hin fimm?). 

Ritstjórinn kvartar undan því, 
að fáu hafi verið lokið af fram- 
kvæmdum bæjarins á liðnu ári. 
Hinsvegar lætur hann að mestu 
hjá líða að geta þess, sem þokazt 
hefur áfram. Hann t. d. sér ekki 
sjúkrahúsið, en stórkostlegt átak 
hefur verið gert í byggingu þess 
á síðasta ári. Máski hefur Oddur 
eitthvert samvizkubit vegna af- 
stöðu sinnar: til byggingar þess, 
þegar hafizt var handa. Og flokk- 
ur hans hefur alltaf sýnt þessu 
stórkostlega velferðarmáli bæjar- 
ins fullan fjandskap. Það er t. d. 
geymt en ekki gleymt, að fyrr- 
verandi bæjarfulltrúi flokksins 
komst svo að orði á bæjarstjórn- 
arfundi að þetta væri „vitlaust 
sjúkrahús“, En líklega þykir Oddi 
ekki vænlegt til vinsælda að hafa 
hátt um þessa afstöðu nú, þegar 
árangurinn af forystu sósíalista 
Í sjúkrahússmálunum er að fullu 
að koma í ljós. 

Sjúkrahúsið mun taka til starfa 
innan fárra mánaða. Vissulega 
ber ekki að færa það átak þessu 
nýbyrjaða ári einu til tekna, held- 
ur öllum árunum 1948—1956. 

En það eru horfur á því, að það 
verði ekkert smáræði, sem Oddur 
getur í næsta áramótablaði fært 
bæjarstjórn til tekna af fullgerð- 
um framkvæmdum: sjúkrahús, 
nýr togari, vatnsveita, samtals 
framkvæmdir upp á líklega 17— 
18 milljónir króna. En þó þessum 
framkvæmdum ljúki árið 1956, á 
þó starf bæjarstjórnar á liðnu ári 
og árum sinn mikla hluta af verk- 
inu, 

Þá sér Oddur ástæðu til að 
hella sér yfir félagsheimilið, stað- 
arval þess og fyrirkomulag. Ekki 
sér Austurland ástæðu til að taka 
upp rökræður um þetta. Telur 
blaðið, að félögin, sem standa að 
þessari byggingu og einróma sam- 
þykktu staðarval og teikningu, 
hafi full vel vitað hvað þau voru 
að gera og áreiðanlega betur en 


a 
C EOE 
P 

po 


Guðmundur Magnússon: 


AUSTURLAND 


Það er skömm fyrir okkur 


Þegar ég varð fimmtugur fékk 
ég bók í afmælisgjöf með vísu á. 
Ég vissi að vísan gat ekki verið 
eftir þann, sem bókin var frá, en 
mér fannst endilega ég finna eftir 
hvern hún væri, enda reyndist sá 
grunur minn réttur. Vísan var 
eftir Einar Svein Frímanns, 
Einhvern veginn fannst mér bók- 
in stækka við það að vísan var 
eftir hann, þó hún (bókin) sé 
ágæt, enda eftir frægan höfund. 
Ég hafði þá margt heyrt og lesið 
eftir Einar Svein, bæði bundið og 
óbundið mál, þar á meðal verð- 
launasöguna hans Austfjarða- 
þokan, Svo hafði hann oft sjálfur 
látið mig heyra margt eftir sig, 
sem ég veit ekki hvort er geymt 
eða gleymt. Ég hef sjálfsagt ekki 
mikið vit á skáldskap, en frá mínu 
sjónarmiði er það, sem ég hef 
heyrt eftir Einar Svein vel hugs- 
að og vel skrifað. Og mér finnst 
enginn þurfa að setja upp sterk 
andans gleraugu né horfa lengi í 
gegnum þau á andleg verk Einars 
Sveins til að sjá að hann var 
meira en hagyrðingur. Hann var 
skáld, enda vitmaður mikill, Ég 
hefði gaman af, ef einhver gæti 
bent mér á illa gerða vísu eða 
illa gerða setningu eftir hann. 

Ekki efa ég það, að einhvern 
tíma kemur sá tími, að verkum 
Einars Sveins verður safnað og 
þau gefin út á prenti, það er að 
segja þau sem eru vís. Sum eru 
sjálfsagt glötuð og er það skaði, 
því ekki get ég varizt þeirri hugs- 
un, að margt hafi komið út ó- 
merkilegra. 

Einar Sveinn Frímanns var 
lengi hér í bænumi og margir voru 
hér góðir kunningjar hans og 
hann þeirra, Þar að auki skemmti 
hann oft fólki hér með gaman- 
kvæðum og fleiru, þó fólk skildi 
hann misjafnlega eins og gengur. 
Það er nú meiri vandi en vegsemd 
að gera svo öllum líki og það allra 





froðusnakkar á borð við Odd. 
Frásögn Austurlands af ame- 
rísku kvikmyndavélinni hefur far- 
ið ónotalega í taugar ritstjóra 
Hamars. Þó kemst hann ekki hjá 
að viðurkenna sannleikann í frá- 
sögn Austurlands. En vélin gr 
hvorki seld eða gefin, heldur lát- 
in í té með láns- og leigukjörum 
„á ábyrgð nokkurra manna úr 
þrem flokkum, en geymd hjá 
undirrituðum“, (Pistillinn er 
nafnlaus og vélin þá líklega hvergi 


geymd). 


Því skal trúað, að vélin sé lán- 
uð, en svo getur hver og einn gert 
sér í hugarlund í hvaða tilgangi 
áróðurs- og njósnastofnanir 
Bandaríkjastjórnar, láta erlend- 
um stjórnmálaflokkum áróðurs- 
tæki í té. 


helzt í gamni. Það hefur víst eng- 
um tekizt. 

Ég sagði áðan að verk Einars 
Sveins mundu ekki tínast, heldur 
verða gefin út. En það er annað 
týnast. Og-það er hvorki meira né 
minna en leiðið hans. Ég hygg að 


þetta sé skömm fyrir okkur Norð-- 


firðinga. Það mikið af kvæðum 
og lausavísum lifir á vörum fólks 
hér í bænum og reyndar víðar, og 
mun lifa eftir hann, að ég sé okk- 
ur ekki fært, sóma okkar vegna, 
að láta leiðið hans glatast. Ég hef 
átt tal við þó nokkra menn hér 
í bænum, þ. á. m. Bjarna Þórðar- 
son, bæjarstjóra, og Jón L. Bald- 
ursson, Sparisjóðsstjóra, um það 
hvorti við ættum ekki að hefja 
fjársöfnun í þeim tilgangi, að reisa 
stein á leiði skáldsins. Allir, sem 
ég hef átt tal við um þetta, hafa 
verið því mjög fylgjandi og lofað 
að leggja eitthvað af mörkum. 
Sömuleiðis hefur Jón L. Baldurs- 
son lofað að taka á móti því, sem 
safnast, í Sparisjóðinn, 

Norðfirðingar, sýnum að við 
unnum ljóðum og sögum og að við 
viljum ekki gleyma skáldunum, 
sem þau gera. Þess vegna skulum 
við öll eignast hut í steini á leiði 
skáldsins Einars Sveins Frí- 
manns, 

Að gamni mínu læt ég fylgja 
eina vísu eftir Einar Svein, en 
ég verð þá um leið að segja til- 
drög hennar. 

Eitt vor var smiður hér í bæn- 
um að vinna í báti, sem lá við 
bæjarbryggjuna. Þetta var um 
sauðburð og austan krapahríð og 
kalsaveður. Einar Sveinn var þá 
einbúi og bjó í litla húsinu, sem 
hann átti og stóð það þar sem nú 
stendur kaupfélagshúsið. Hann 
kemur ofan á bryggju og sér 
mikið af höggspónum og smáspýt- 
um á bátsdekkinu og biður smið- 
inn að gefa sér fáeina spæni til að 
ylja upp hjá sér. 

Smiðurinn segir: 

„Sæktu þá poka. Þú berð varla 
mikið í tómum höndunum“. 

Það stóð ekki á pokanum og 
heldur ekki á að fylla hann og 
var ekki af dregið og fór skáldið 
með hann, Nokkru síðar kemur 
drengur með miða til smiðsins 
og var á honum þessi vísa: 


Krókna lömb í krapabyl, 
kúrir spóinn hljóður, 

En ég hef fengið arnaryl, 
— andskoti er hann góður. 


Allir hjóta að skilja hver hann 
er, smiðurinn, sem skáldið gat 
fengið arnaryl frá, því hér er ekki 
nema einn smiður kenndur við 
örn. Hann hefur lofað að borga 
vísuna með tillagi í stein á leiði 
skáldsins. G. M. 


Neskaupstað, 6, janúar 1956, 





Úr bænum 


Afmæli: 

Þórstína Pálsdóttir, kona Jóns 
Einarssonar, Haugsstöðum, varð 
60 ára í gær — 5. pan. — Hún 
fæddist á Þiljuvöllum í Berunes- 
hreppi, en hefur átt hér heima 
síðan 1934. 
Hjónabönd: 

30. des. voru gefin saman Í 
hjónaband Þórunn Björnsdóttir 
og Sveinbjörn Jóhannesson, 
verkamaður, Vindheimi. Ennfrem- 
ur Ágústa Guðmundsdóttir og 
Bjartmar Magnússon, verkamað- 
ur, Brekku. 

Á gamlársdag voru gefin sam- 
an í hjónaband Ólafía Einars- 
dóttir og Jón Ólafsson, verka- 
maður, Miðstræti 10, Ennfremur 
Guðbjörg Hjartardóttir frá Lækj- 
armóti, Fáskrúðsfirði og Sgurjón 
Jónsson, sjómaður, Haugsstöðum. 

Séra Ingi Jónsson framkvæmdi 
allar þessar hjónavígslur og alls 
gaf hann saman 13 hjón á liðnu 
ári. . 

Trúlofun: 


Á Þorláksmessu  opinberuðu 
trúlofun sína ungfrú Þórey Hann- 
esdóttir (Ívarssonar), Neskaup- 
stað og Gunnar L. Pétursson, 
vélvrki, Þvervegi 12, Rvík. — Þjv. 

Á gamlársdag opinberuðu trú- 
lofun sína ungfrú Erla Jónsdótt- 
ir (Finnssonar, bílstjóra) Sand- 
brekku, Neskaupstað, og Hjörleif- 
ur Þórlindsson frá Fáskrúðsfirði. 


Bát rekur á land. 


Að kvöldi 2. jan, gerði hvass- 
viðri af VSV. V. b. Sæfaxi var ný- 
kominn úr slipp og lagstur við 
festar inni í Vík. Slitnaði hann 
upp og rak á land rétt innan við 
Gráttarbrautina. Báturinn náðist 
út í fyrradag óskemmdur, 





S. Brekkan lætur af 


organistastarfi 


Nú um áramótin lét Sigdór 
Brekkan af organistastarfi við 
Norðfjarðarkirkju, en því hefur 
hann gegnt um langt árabil. 

Við messu í kirkjunni á nýárs- 
dag minntist sóknarprestur starfs 
Sigdórs við kirkjuna. Gat hann 
þess, að nú væru um 50 ár liðin 
frá því Sigdór hóf fyrst að leika 
við messur. Var hann fyrst org- 
anisti í Mjóafirði um átta ára 
skeið, en síðan hér á árunum 1915 
—25 og aftur 1938 til síðustu 
áramóta. Í forföllum annarra hef- 
ur hann einnig oft leikið. Hefur 
hann starfað meira og minna með 


öllum þeim prestum, sem hér hafa 


verið á þessari öld. 


Minntist sóknarprestur sam- 
vizkusemi og traustleika Sigdór 

